1.5 Ná skool moet alle leerders wat nie vir aktiwiteite agterbly nie, so spoedig moontlik huis toe gaan. Leerders wat op hulle ouers en ander persone wag, moet dit binne die skoolterrein in die wagarea doen.
2.2 ‘n Leerder wat afwesig was, moet op die eerste dag wat hy/sy weer die skool besoek ‘n brief van sy ouers bring waar ‘n rede vir afwesigheid aangedui word. Die brief moet gedurende voogperiode aan die voog-onderwyser gegee word.
Seuns: Hare moet kort en netjies wees. Direk om die ore moet dit skoon geknip wees. Die nek moet skoon geknip wees vir ten minste 3 cm. bokant die kraag. Hare mag nie korter as ‘n nr. 3-kammetjie geskeer wees nie. Indien hare geskeer word, mag ‘n lang kuif nie daarby gedra word nie.
5.2 Wanneer die skoolklok lui aan die begin van die skooldag en ná pouses, moet leerders so vinnig moontlik na die aantreepunt beweeg.
8.12 Geen leerders word op die tennisbane toegelaat sonder die toesig van 'n onderwyser of afrigter nie. Indien leerders na-ure van die tennisbane gebruik wil maak, moet hulle toestemming by die skoolfaktotum verkry. Slegs leerders van ons skool en ons skool se ouers mag die tennisbane gebruik. Tekkies moet op die tennisbaan gedra word.
9.6 Enige skade wat aan die skoolgebou of toerusting aangerig word (soos vensterruite wat gebreek word ens.) sal op die leerder se onkoste herstel word. Die skool laat dit herstel en stuur die rekening aan die leerders se ouers.
9.8 Handboeke moet netjies oorgetrek wees, goed opgepas word en aan die einde van die jaar in 'n goeie toestand by die klasonderwyser ingehandig word.
9.11 Leerders wat verhuis, moet alle handboeke en mediasentrumboeke inhandig en 'n LP 18(b) voltooi wat deur die onderwysers geteken moet word. Alle skrifte van so 'n leerder moet deur die skoolhoof of adjunkhoof geteken word, voordat die leerder die skool verlaat.
10.4 Geen leerders mag hulle ouers voor skool, gedurende pouses of ná skool van die skooltelefoon af bel, sonder toestemming van die klasonderwyser nie.